Saksikan Lee Se Young Memburu Penjenayah Dalam Teaser Karakter MEMORIST
Drama terbaru tvN, Memorist telah melancarkan teaser karakter untuk pelakon Lee Se Young. Anda boleh saksikannya dibawah. Berdasarkan webtoon popular berjudul sama, Memorist merupakan drama misteri thriller yang mengikuti kisah Dong Baek (Yoo Seung Ho), seorang detektif yang memiliki kuasa ‘supernatural’, dan profiler genius Han Sun Mi (Lee Se Young) dimana mereka berdua bergabung tenaga untuk memburu pembunuh bersiri misteri. Menerusi teaser dibawah, ia memaparkan karakter Han Sun Mi yang cuba menyelesaikan petunjuk kes dengan tekun memandang graf, gambar, keratan akhbar dan nota. Berbeza dengan Dong Baek yang memiliki abiliti luar biasa, Han Sun Mi bergantung penuh pada pengalaman dan kepakarannya sebagai penganalisis profile dalam menjejaki penjenayah. Memorist akan ditayangkan setiap Rabu & Khamis di tvN mulai 11 Mac ini.